tomron87/hebrew-wikipedia-sentences-corpus huggingface dataset:
בשל כך, היה צורך במספר רב של תותחים כדי להשיג עוצמת אש משמעותית.
בשל המספר הרב של התותחים הם סודרו לאורכה של האוניה, ופנו לצידיה.
בשיאן של אוניות המלחמה מונעות המפרש, אוניות הקו, היו אוניות שנשאו למעלה מ-50 תותחים בכל צד, כאשר התותחים סודרו בכמה קומות, על סיפונים שונים.
דופן האוניה נקראת Broadside, ובשל כך נקרא מטח מלא מכל התותחים בשם זה.
כאשר ירתה האוניה משתי סוללות התותחים שלה, בשתי דפנותיה, נקרא הירי מטח דופן כפול.
ירי כזה היה נדיר יחסית, מכיוון שכוח האדם על האוניות לא הספיק לאייש באופן מלא את כל התותחים בעת ובעונה אחת.
אוניות המלחמה היו מתקרבות זו אל זו, דופן מול דופן, עד שהיו בטווח היעיל.
שני הצדדים ניסו להיות אלה שיירו את המטח הראשון.
מטח דופן מלא היה עלול להיות בעל השפעה הרסנית על האויב, ויכול היה לתת יתרון רב בהמשך הקרב.
מעבר לכך, לעיתים קרובות לאחר מטח הדופן הראשון ניתן לצוותי התותחים לירות לפי הקצב שלהם.
צוות מנוסה ירה מהר יותר מצוות פחות יעיל, כך שבפועל היו רק מטחי דופן בודדים בקרב.
המונח "מטח דופן" משמש גם כהערכה לכוח האש של אוניית מלחמה.
במובן זה, "מטח דופן" הוא עוצמת המטח של כל תותחי האונייה כאשר הם נורים בעת ובעונה אחת.
ההערכה נעשית על ידי הכפלת משקל הפגז שאותו יכולה האונייה לירות מתותחיה הראשיים במספר הקנים.
כך למשל, אוניות המערכה מסדרת איווה היו יכולות לירות פגזים שמשקלם כ-1,225 ק"ג.
לאוניות היו 9 תותחים בקוטר 16 אינץ' (כ-406 מ"מ), ולפיכך משקלו של מטח דופן מאונייה כזו היה 11,022 ק"ג.
כאשר חלק מהתותחים אינם יכולים לירות לכיוון מסוים, הם אינם נכללים בחישוב.
מטחנה היא מכשיר המשמש לשבירת חומר מוצק לחתיכות קטנות.
ישנם סוגים רבים של מטחנות המעבדות חומרים שונים.
מטחנות שונות משתמשות באמצעים שונים להפעלתן.
קיימות מטחנות המופעלות ידנית (עלי ומכתש), מטחנות המונעות על ידי בעלי חיים, בעיקר סוסים וחמורים.
מטחנות המשתמשות בכוח הנוצר מהרוח, ומטחנות המונעות מזרימת המים.
כיום הן מופעלות בעיקר על ידי חשמל.
טחינה של חומרים מוצקים מתרחשת בעזרת חשיפתם לכוחות מכניים בתוך מבנה של תעלה ושחיקתם אל מול הכוחות הפנימיים בה.
לאחר השחיקה מצב המוצק משתנה הן מבחינת גודל הגרגר והן מבחינת צורתו.
גריסה עשויה לשרת את המטרות הבאות בהנדסה:
הגדלת פני השטח של חומר מוצק
ייצור חומר מוצק בגודל רצוי
מעיכה של חומר או הפיכתו לאבקה
מכשירי טחינה לגריסה ועיבוד הם מכשירים המייצרים חלקיקים מופחתים בגודלם, באמצעות כוחות דחיסה הפועלים ברמת גודל הגרגר.
מכיוון שתהליך השחיקה שהם מייצרים מצריך מידה רבה של אנרגיה, לאחרונה הוצעה שיטה למדידת האנרגיה הנדרשת למכונות הכרסום.
מטחנת כדור מורכבת מגליל מסתובב (נוטה מעט או אופקי) ומלא חלקית בכדורים, בדרך כלל הם עשויים אבן או מתכת.
המטחנה טוחנת את החומר למידת הדיוק הנדרשת על ידי חיכוך עם הכדורים המתגלגלים.
מטחנות כדור משמשות לבדיקת שחיקה במעבדות אבטחת איכות, לשחיקת מינרלים או יצירת צמנט פורטלנד.
מטחנת קליפה קשה משמשת לטחינת מוצרי מזון קטנים בין שני משטחים שוחקים מסתובבים, המופרדים על ידי מרחק מוגדר.
בדרך כלל, המכשיר כולל בורג מסתובב הדוחף את המזון דרכו.
והוא יכול להיות מופעל חשמלית או ידנית.
ברוב המקרים המטחנות מיוצרות עבור מטרה אחת למשל: מטחנות קפה, פלפל, מלח גס, תבלינים, פרג.
בעוד שמטחנות הקפה הן חשמליות, מטחנות הפלפל והתבלינים ידניות ברובן, ומשמשות כאמצעי לפיזור אחיד של תבלין על מאכלים שונים.
מטחנת פטיש היא מכונה שמטרתה לגרוס או לכתוש חומר לחתיכות קטנות.
קיימים יישומים רבים בתעשייה למטחנות אלה.
הם משמשות לטחינת חומרים כגון: צמח אתנול (תירס), טחינת דגן לקמח המשמש מאכל לחיות החווה, מיץ פירות, ניסור עצים במנסרה, גריסת נייר ועוד.
מטחנת בשר היא מכשיר המשמש לטחינה עדינה או ערבוב של בשר חי או מבושל, דגים, ירקות או מזון כלשהו מקבוצה זו.
הוא מחליף במידת הדיוק ועדינות הטחינה את הסכין ומשמש בעיקר לייצור בשר טחון, מילויים שונים המופקים מהעברת המזון הטחון לתוך משפך אשר ממוקם בחלקה העליון של המטחנה.
מטופל מזוהה הוא מונח מתחום הפסיכותרפיה, המתאר אדם המזוהה עם הקושי הרגשי של משפחתו.
תופעה זו קיימת גם בדינמיקה של קבוצות אחרות שאינן משפחות.
מקור המונח הוא ב"פרויקט בייטסון", פרויקט מחקרי בראשות גרגורי בייטסון משנות החמישים וראשית שנות השישים, אודות מערכות האיזון במשפחה (family homeostasis), שלטענתו מהוות דרך למציאת תבניות התנהגות לא מודעות ברובן.
אותו בן משפחה הופך להיות שעיר לעזאזל, הוא המטופל המזוהה.
וירג'יניה סטיר ראתה במטופל המזוהה דמות המגלמת באופן חיצוני את הבעיות הבין-אישיות והאישיות במערכת המשפחתית.
גילום הבעיות במטופל המזוהה משמר את הסוד המשפחתי, אך עם זאת, מאפשר גילוי של הסוד והתהליכים הפנימיים במשפחה.
הטיפול בבעיה דורש טיפול משפחתי המשלב את כל בני המשפחה - הורים, ילדים ובמקרה הצורך בני משפחה נוספים, על מנת שבני המשפחה יסירו מהמטופל המזוהה את המשא שהוטל עליו.
המטופל המזוהה נקרא גם "נושא התסמין" (symptom-bearer), משום שהוא עלול לגלות תסמינים נפשיים או פיזיים, ולרוב הוא הראשון שהמשפחה מבקשת עזרה עבורו.
חברי המשפחה לרוב מביעים דאגה לבן המשפחה שמראה את התסמינים, אך מביעים התנגדות לכל שינוי שמפר את האיזון שהמטופל המזוהה מאפשר.
יש הטוענים כי אם הטיפול המשפחתי מביא לשיפור במצבו של המטופל המזוהה, הדבר עשוי ליצור שינוי חיובי גם אצל בני המשפחה האחרים.
אך שיפור רק במצבו של המטופל המזוהה לא פותר את הבעיה, אם לא נוצרה הכרה בקרב שאר בני המשפחה בכך שהקושי הוא במשפחה ולא ממוקד במטופל זה.
אם לא נוצרה הכרה כזו במסגרת הטיפול, ולא נוצר שינוי בקרב כל בני המשפחה, עלולה הבעיה לעבור אל מטופל מזוהה אחר בתוך המשפחה, או שעלולה להיווצר בעיה אחרת אצל אותו מטופל מזוהה, וכך המצב לא נפתר.
הרעיון פותח על ידי רונלד לאינג ועמיתיו, שחקרו את הדינמיקה המשפחתית וטענו כי "האדם שנשלח לאבחון הוא חלק מרשת רחבה של דפוסי תקשורת בעייתיים".
עוד הוסיפו כי "יש לראות את המטופל כסוג של שליח לעולם שמחוץ למשפחה, שמשימתו היא מציאת סיוע למשפחה כולה".
תפיסה דומה אפשר למצוא בהתייחסות אל עבריינות נוער, לפיה יש לתפוס את ההתנהגות העבריינית של הילד כקריאה לעזרה בשם הוריו.
המטופל המזוהה הנושא מאפיינים של עבריינות מגלם את כאב האובדן של הסמכות החיובית במשפחה והכמיהה אל סמכות זו.
באופן דומה, יש גרעין של אלטרואיזם והקרבה עצמית בהתנהגות של השעיר לעזאזל.
המטופל שנושא את החולי חש שבגילום השעיר לעזאזל הוא מונע לעיתים תרחישים קשים יותר, כמו גירושים או פירוק התא המשפחתי.
בשיח הפסיכו-חברתי, מונח ה"שעיר לעזאזל" מבטא מקרה פרטי של המטופל המזוהה.
מקור המונח הוא במצוות שילוח שעיר לעזאזל, מצווה שנהגו היהודים לקיים ביום הכיפורים בתקופת בית המקדש.
במצווה זו, היו משלחים תיש למדבר, לאחר שהכהן הגדול היה מעביר אליו את חטאי הקהילה על מנת לכפר על חטאיה.
באופן דומה, המשפחה מטילה אשם על אחד מחבריה ומאמינה כי טיפול בו יביא להקלה על מצוקותיה.
תופעת המטופל המזוהה מתקיימת גם במסגרת של טיפול קבוצתי.
ארווין יאלום טוען כי הקבוצה משליכה על אחד מחבריה את הכעס על המטפל, כמנגנון של התקה אל מול מטפל שאי אפשר למתוח עליו ביקורת גלויה.
בנוסף, זו דרך לא מודעת של חברי הקבוצה להשליך צדדים דחויים של עצמם אל אחר, כדי למנוע את דחייתם מהקבוצה.
הקבוצה מחזיקה בפנטזיה שאם אותו שעיר לעזאזל לא יהיה חלק מהקבוצה, בעיותיה ייפתרו.
לטענתו של יאלום, לא סביר שהתופעה תתמיד בקבוצה ללא שיתוף פעולה של המטפל.
בספרה "דיבס, הילד המחפש את זהותו", מתארת וירג'יניה אקסליין ילד עם בעיות רגשיות שהופנה לטיפול במשחק.
בשלב מתקדם של הטיפול, מתארת האם בשיחת טלפון את האחריות ההורית למצבו: ההורים בחרו לראות את ילדם כילד הסובל מפיגור שכלי, כדרך להתגבר על הקשיים הרגשיים והחברתיים שלהם.
בספר "כלנית בעמק הגרוטאות", מספרת רבקה בן דוד על חייה כילדה בעלת צרכים מיוחדים המשמשת שעיר לעזאזל במשפחתה: הבחירה בה כבור ניקוז לחוליי משפחתה, אפשרה את המשך קיומה של הפתולוגיה המשפחתית.
מטוסים הוא סרט ספין אוף לסרט "מכוניות" מאת אולפני דיסניטון, שעלה לאקרנים ב-9 באוגוסט 2013 על ידי חברת וולט דיסני ובישראל ב-15 באוגוסט.
כמו בסרט "מכוניות" המטוסים והמכוניות מאכלסים את העולם ומדברים, גם בסרט זה מופיעות מכוניות.
דאסטי קרופהופר, מטוס ריסוס צעיר, עובד בשדה תירס ב"פרופוואש ג'אנקשן" שבמינסוטה ומתרגל פעלולי אוויר בזמנו הפנוי.
הוא חולם להיות טייס מרוצים, אך חלומו זוכה לביקורת מהבוס שלו, לידבוטום, ומהחברה שלו, דוטי, המזלגנית והמכונאית שלו.
עם זאת, חברו משאית הדלק, צ'אג, תומך בו.
דאסטי וצ'אג מתאמנים לקראת המוקדמות של מרוץ "כנפיים מסביב לעולם".
בלילה שלפני המוקדמות, דאסטי מבקש ממטוס קרב ותיק בשם סקיפר ריילי ללמד אותו לטוס טוב יותר, אך סקיפר מסרב.
למחרת, דאסטי בקושי עובר את המוקדמות בזכות פרצה חוקית, כיוון שמטוס אחר השתמש במערכת דלק לא חוקית.
סקיפר מחליט לקחת את דאסטי תחת חסותו ומגלה שיש לו פחד גבהים.
עם סיום האימונים, דאסטי נוסע לניו יורק כדי להשתתף במרוץ.
שם הוא מתיידד עם מטוס מקסיקני בשם אל צ'ופקברה, שמתאהב במטוסת מרוץ צרפתית-קנדית בשם רושל אך נכשל שוב ושוב בניסיונותיו לחזר אחריה.
אלוף המרוצים המכהן מזה שלוש פעמים, ריפסלינגר, מזלזל בדאסטי.
דאסטי מתאהב במטוסת הודית בשם אישאני, שתומכת בו.
במהלך הקטע הראשון של המרוץ מניו יורק לאיסלנד, סירובו של דאסטי לטוס בגובה רב גורם לו לסיים במקום האחרון.
בקטע השני של המרוץ לגרמניה, דאסטי מפגין ספורטיביות ומציל טייס אחר, בולדוג, מהתרסקות, וזוכה לכבודו של בולדוג, אך מסיים שוב במקום האחרון.
לאחר הקטע השלישי באגרה שבהודו, אישאני מזמינה את דאסטי לטוס מסביב לטאג' מהאל וממליצה לו לטוס נמוך בהרי ההימלאיה בעקבות מסילת רכבת.
לאחר שהוא טס דרך מנהרה (וכמעט נתקל ברכבת), דאסטי מגיע ראשון לנפאל, אך מתאכזב לגלות שאישאני סידרה לו מלכודת בתמורה למדחף חדש מצוותו של ריפסלינגר, והוא דוחה אותה בכעס.
הקטע החמישי עובר בהרים שבין צפון מזרח הודו ודרום סין לשאנגחאי, שם דאסטי שוב מצליח להגיע למקום הראשון.
הוא עוזר לאל צ'ופקברה לזכות בליבה של רושל באמצעות שיר רומנטי.
בקטע השישי של המרוץ מעל האוקיינוס השקט, ריפסלינגר, שמסרב להפסיד למטוס ריסוס, שולח את שני עוזריו, נד וזד, לנתק לדאסטי את אנטנת הניווט שלו.
דאסטי, שאיבד כיוון וכמעט נגמר לו הדלק, מוצא את נושאת המטוסים USS דוויט די.
פלייסנהאואר, שם מאפשרים לו לנחות ולהתדלק.
על נושאת המטוסים, דאסטי מגלה שלמרות הסיפורים של סקיפר, הוא טס רק במשימה אחת במלחמה.
לפני שהוא מצליח לקבל תשובות, פורצת סערת רעמים, ודאסטי נאלץ להמריא ולנסות להתחמק ממנה.
הוא מתרסק באוקיינוס השקט ונפגע קשות.
דאסטי מחולץ ומועבר למקסיקו, שם חבריו המודאגים נמצאים.
סקיפר מתוודה בפניו שכל טייסת שלו נהרגה כשהתפתה להוביל מתקפה בעקבות משימה שסיבכה את אחד מטייסיו.
מאז, הוא מעולם לא טס שוב.
דאסטי שוקל לפרוש מהמרוץ, אך מתעודד להמשיך בזכות תמיכתם של מתחריו, אשר תורמים חלקים לתיקון נזקיו.
אישאני גם מעניקה לו את המדחף החדש שלה, ומפייסת ביניהם.
בדרכם חזרה לניו יורק, ריפסלינגר מתכנן לחסל את דאסטי פעם נוספת אך סקיפר, ששב לאומץ הטיסה שלו, מסכל את תוכניתו.
דאסטי מתגבר על פחד הגבהים שלו כשהוא טס בזרם הסילון.
בסמוך לקו הסיום, ריפסלינגר מאט כדי להצטלם, ודאסטי מצליח לעקוף אותו ולנצח, בעוד ריפסלינגר מתרסק לתוך שירותים ניידים.
דאסטי זוכה לברכות מחבריו, וסקיפר מודה לו על שהחזיר לו את הביטחון לטוס שוב.
סקיפר מצטרף מחדש לצי הים, ומבצע טיסה אחרונה לצד דאסטי.
דיין קוק/גיא רושיניאק - דאסטי קרופהופר
סטייסי קיץ'/יורם יוספסברג - סקיפר ריילי
דני מאן/אורי זלצמן - ספארקי
פריאנקה צ'ופרה/מיכאלה אלקין - אישאני, אלופה אסייתית
בראד גארט/יואב הייט - צ'אג
טרי האטצ'ר/אילנית גרשון - דוטי
ג'וליה לואי-דרייפוס/תמי ברק - רוצ'ל, מטוסת מרוצים
ג'ון קליז/אלברט כהן - בולדוג
ואל קילמר/גיל וסרמן - בראבו
אנתוני אדוארדס/רובי מוסקוביץ' - אקו
רוג'ר קרייג סמית'/עודד מנסטר - ריפסלינגר, מטוס שהיה אלוף לאחר שדאסטי לקח את מקומו הראשון בתחרות.
יריבו של דאסטי והנבל הראשי של הסרט.
"מטוסים" קיבל ביקורות שליליות רבות מצד מבקרים.
אתר Metacritic נתן לסרט 39 מתוך 100.
הסרט מבוסס על רעיון מקורי של ג'ון לסטר.
למרות שפיקסאר לא הפיקו את הסרט המפיקים של "מכוניות" ו"מכוניות 2" שימשו באותו תפקיד גם בסרט זה.
דיסני הודיעו בתחילה שזהו הסרט הראשון שמתחיל טרילוגיית סרטים, כאשר סרט חדש אמור היה לצאת בכל שנה.
ב-18 ביולי 2014 יצא לאקרנים סרט ההמשך "מטוסים 2: לוחמי האש", אך נכון לשנת 2024 לא ידוע על סרט שלישי שנמצא בפיתוח.
מַטִי צָרְפָתִי הַרְכַּבִי (נולדה ב-13 באוגוסט 1962, י"ג באב ה'תשכ"ב) היא פוליטיקאית ישראלית המכהנת כחברת כנסת מטעם מפלגת יש עתיד.
לפני כהונתה בכנסת הייתה ראש המועצה האזורית יואב.
צרפתי הרכבי נולדה בשנת 1962 בקריית אתא, בת להורים ממוצא יווני.
בגיל שנה התייתמה מאביה הביולוגי, שנהרג בתאונת דרכים במהלך שירותו הצבאי במילואים.
היא גדלה עם אמה ואביה החורג.
למדה ביולוגיה בתיכון בקריית אתא ושירתה בצה"ל בחיל האוויר.
לאחר שחרורה למדה בפקולטה לחקלאות של האוניברסיטה העברית וסיימה תואר ראשון כאגרונומית בהתמחות בגידול בעלי חיים.
ב-1992 השלימה את לימודיה לדוקטורט באוניברסיטה העברית, בחקר גנטיקה של צמחים (בהנחיית פרופ' דני זמיר).
עבדה באגף מחקר ופיתוח כחוקרת ומפתחת זנים ובאגף השיווק כמנהלת מוצר בחברת הזרע ג'נטיקס.
הייתה מתנדבת בשותפות 2000 וכיהנה כיושבת ראש שותפות ליהיי ואלי - יואב מאז הקמתה.
הייתה פעילה בתחום הקהילתי והחברתי, שימשה יושבת ראש ועד ההורים, הייתה שותפה להקמת פורום נשים ומתנדבת במדים במשמר הגבול.
במאי 2011 התמודדה בבחירות לראשות מועצה אזורית יואב ונבחרה ברוב של 54%.
ב-7 במרץ 2017 הודיעה צרפתי הרכבי, יחד עם עוד 6 ראשי מועצות אזוריות, על הצטרפותה למפלגת יש עתיד.
באוקטובר 2018 נבחרה לתקופת כהונה נוספת לאחר שאיש לא התמודד מולה בבחירות המוניציפליות.
במקביל לתפקידה כראש המועצה שימשה כגזברית וסגנית יו"ר איגוד ערים לאיכות הסביבה נפת אשקלון, נציגת מרכז מועצות אזוריות לוועדת "אדם וביוספירה ישראלית", נציגת מרכז השלטון המקומי בארגון CEMR.
זכתה באות הגלובוס הירוק בקטגוריית עובד ציבור, מטעם ארגון חיים וסביבה לשנת 2015 ובאות הנגב לאיכות הסביבה לשנת 2017.
לקראת הבחירות לכנסת העשרים וחמש הוצבה במקום ה-18 ברשימת יש עתיד ונבחרה לכנסת.
חברה בוועדה לקידום מעמד האישה ולשוויון מגדרי, בוועדת המדע והטכנולוגיה ובוועדה למיזמים ציבוריים.
יו"ר הוועדה המקומית לתכנון ובניה – מ.א.
יו"ר הנהלת המתנ"ס - מ.א.
יו"ר עמותת אשכולות יואב (מתנ"ס יואב).
יו"ר הנהלת עמותת יואב לקידום חינוך תרבות ספורט ותיירות.
מ"מ יו"ר איגוד ערים לאיכות הסביבה, נפת אשקלון.
חברה בוועדה המחוזית לתכנון ובניה, לשכת התכנון מחוז דרום.
חברה באספה הכללית ובוועד המנהל של מכללת אחווה.
נציגת מרכז מועצות אזוריות לוועדת "אדם וביוספירה ישראלית".
נציגת מרכז השלטון המקומי בארגון CEMR.
חברה בוועד ההנהלה של המכינות הקדם צבאיות.
יו"ר הוועדה לסביבה וקיימות – מרכז השלטון האזורי.
נשואה לערן הרכבי ואם לשלושה.
מאז 1990 מתגוררת במושב סגולה.
למשפחה משק חקלאי פעיל של כרמי יין.
מטוסים 2: לוחמי האש הוא סרט ספין אוף לסרט "מכוניות" וסרט המשך לסרט "מטוסים" מאת אולפני דיסניטון, שעלה לאקרנים ב-15 ביולי 2014 על ידי חברת וולט דיסני.
מאז שניצח במרוץ "כנפיים מסביב לעולם", דאסטי קרופהופר נהנה מקריירה מצליחה כטייס מרוצים, אך תיבת ההילוכים במנוע שלו ניזוקה בשל מאמץ יתר.
סוג תיבת ההילוכים הזו יצא מכלל ייצור ואינו זמין בשום מקום, ולכן המכונאית של דאסטי, דוטי, מתקינה לו נורת אזהרה שתתריע לו לשמור על ביצועי מנוע נמוכים כדי למנוע נזק נוסף.
מאוכזב, דאסטי יוצא לטיסת מבחן מרדנית כדי לבדוק את גבולותיו, ובמהלך הטיסה הוא נאלץ לנחות בשדה התעופה של פרופוואש ג'אנקשן, שם הוא פוגע בעמוד וגורם לשריפה.
התושבים מצליחים לכבות את האש בקושי רב בגלל דליפות בצינור של מיידי, כבאית העיירה, ולכן הם נאלצים להפיל את מגדל המים.
האירוע גורם לפקח הממשלתי רייקר לסגור את שדה התעופה בשל חוסר בתקן כיבוי אש לפי תקנות §139(b) 14 CFR, עד שמיידי תשופץ ויתווסף כבאית נוספת.
דאסטי, שמרגיש חרטה, מציע לעבור הכשרה ככבאית כדי לפתוח מחדש את שדה התעופה, ולכן הוא נוסע לפארק הלאומי פיסטון פיק, שם הוא פוגש צוות כיבוי והצלה בראשות מסוק בשם בלייד ריינג'ר.
בלייד אינו מתרשם בהתחלה מהמצטרף הקטן, ואימוניו של דאסטי מתגלים כאתגר קשה.
עם זאת, דאסטי נשאר בטוח בעצמו וממשיך לעבוד קשה.
מרו, מכונאי הצוות, מחליף את המַתְלֶה המקורי של דאסטי לשני מצופים עם גלגלים נשלפים, לצורך תפקידו החדש כטנק כיבוי בעל מנוע בודד.
מחברי הצוות האחרים, דאסטי לומד שבלייד היה פעם שחקן ששיחק מסוק משטרתי בסדרת הטלוויזיה CHoPs אך עזב מסיבה לא ידועה.
מאוחר יותר, דאסטי מתמלא עצב לאחר שיחה מחבריו בפרופוואש ג'אנקשן, שמודיעים לו שכל הניסיונות למצוא תיבת הילוכים חלופית נכשלו וקריירת המרוצים שלו הסתיימה.
ברק במהלך סופת רעמים ביער סמוך לפיסטון פיק מצית שריפות נקודתיות המאוחדות לשריפה רצינית ביער.
הצוות נאבק באש ונראה שכיבה אותה; אך מאוחר יותר, במהלך פתיחה חגיגית של הלודג' של הפארק, אורחים חשובים שטסים נמוך מדי יוצרים מערבולות אוויר שמפזרות גחלים לוחשות ומציתות שריפה גדולה שמחייבת את פינוי הלודג'.
בינתיים, דאסטי המדוכא מתקשה בלימודיו, דבר שמכעיס את בלייד, והמצב מגיע לשיא כאשר דאסטי נאלץ לבצע נחיתת חירום בנהר במהלך פעולת כיבוי ונגרר בזרמי המים, בעוד בלייד מנסה לחלץ אותו.
לבסוף, השניים מגיעים ליבשה, ודאסטי מתוודה על המגבלה הפיזית שלו.
בלייד מייעץ לו לא לוותר.
הם מוצאים מחסה במכרה נטוש בזמן שהשריפה עוברת, ובלייד נפגע כאשר הוא מגן על דאסטי מהחום.
בזמן שבלייד מחלים בבסיס, דאסטי לומד ממרו שכוכב המשנה של בלייד, ניק "לולאפר" לופז, נהרג במהלך פעלול שהשתבש על הסט של CHoPs, ובלייד, שלא היה יכול להצילו, הפך לכבאי כדי להציל חיים באמת.
קייד ספינר, מנהל הפארק, מסיט את כל אספקת המים לממטרות שעל גג הלודג' כדי למנוע את שריפתו.
כיוון שאינם יכולים להסתמך על מעכב בעירה, הכבאים מצליחים בכל זאת לעזור לפינוי הנמלטים מהשריפה.
דאסטי מקבל התרעה ששני מחנאים מבוגרים, הארווי וויני, לכודים על גשר בוער בעומק אזור השריפה.
הוא ממהר למקום ונאלץ לדחוף את המנוע שלו למקסימום כדי לטפס על מפל ולמלא את מכלי המים שלו.
בלייד מגיע לעזור לדאסטי, שמצליח לכבות את האש ומאפשר למחנאים לברוח.
לאחר מכן תיבת ההילוכים של דאסטי קורסת והוא מתרסק.
דאסטי מורם באוויר חזרה לבסיס ומחלים לאחר חמישה ימים, ולומד שמעבר לתיקונו, מרו התקין לו תיבת הילוכים משודרגת בהתאמה אישית שמחזירה אותו לביצועים מלאים ומאפשרת לו לחזור לתחום המרוצים.
הוא גם מגלה שקייד פוטר.
בלייד, שמתרשם מיכולותיו והגבורה של דאסטי, מאשר אותו ככבאי מוסמך.
מיידי משופצת, ושדה התעופה בפרופוואש ג'אנקשן נפתח מחדש כשדאסטי נכנס לתפקידו ככבאי, והאירוע נחגג במופע אווירי עם עמיתיו החדשים מפיסטון פיק.
בסצנת אמצע הכתוביות, קייד נראה עובד בתור שומר בפארק הלאומי עמק המוות.
דיין קוק - דאסטי קרופהופר
סטייסי קיץ' - סקיפר ריילי
ג'ולי בואן - ליטל דיפר
אד האריס - בלייד ריינג'ר, מסוק הצלה ותיק, הוא היה כוכב הסדרה "CHOPS" (פרודיה על "שוטרים") אולם מאחר ששותפו מת הוא הפך למסוק כיבוי אש
כמו הסרט הקודם גם סרט זה קיבל ביקורות שליליות רבות מצד מבקרים.
אתר Rotten Tomatoes נתן לו 44% עם דירוג ממוצע של 4.6/10 המבוסס על 89 חוות דעת.
מטוקלופראמיד (בלועזית: Metoclopramide, שם מסחרי פראמין) היא תרופה המשמשת בעיקר לטיפול בבחילות והקאות אשר נגרמים עקב טיפולים כימותרפיים ולבעיות ושט וקיבה.
לרוב משמשת לטיפול בבחילות והקאות, עוזרת למטופלים עם בעיות קיבה כתוצאה מסוכרת או לאחר ניתוח, ועוזרת לחולים הסובלים מרפלוקס קיבתי ושטי.
כמו כן, התרופה משמשת לטיפול במיגרנה.
תופעות לוואי שכיחות כוללות: עייפות, שלשולים ואי-שקט.
תופעות לוואי חמורות יותר כוללות: בעיות מוטוריות כמו דיסקינזיה מאוחרת, תסמונת נוירולפטית ממארת ודיכאון.
לכן, לא מומלץ לנטול את התרופה למשך יותר מ-12 שבועות.
לא נמצאו הוכחות לכך שהתרופה פוגעת במהלך היריון תקין.
התרופה שייכת למשפחת התרופות חוסמות קולטני דופמין.
בשנת 2012 מטוקלופראמיד הייתה בין 100 התרופות הנרשמות ביותר בארצות הברית.
מטוקלופראמיד משמשת בעיקר לטיפול בבחילות - גם אלו הנובעות כתוצאה מטיפולים כימותרפיים ולאחר ניתוחים.
קיימות הוכחות ליעילות התרופה גם בחולים הסובלים מגסטרופרזיס ורפלוקס קיבתי ושטי.
התרופה נמצאת בשימוש גם כטיפול משני בהיריון לנשים הסובלות מהקאות יתר.
נוגד בחילות והקאות - מטוקלופראמיד משמשת לטיפול בבחילות והקאות הקשורות למצבים כגון אורמיה, תסמונת קרינה חריפה, גידולים ממאירים, לידה, זיהום, מיגרנה ותרופות הגורמות להקאה.
במצבים המלווים בכאב, כמו מיגרנות, ניתן לנטול את התרופה בשילוב עם פרצטמול או אספירין.
מגביר פעילות קיבתית - מטוקלופראמיד מגביר פריסטלטיקה בתריסריון ובמעי הריק, מגביר כיווץ שרירי הקיבה, מרפה את הספינקטר הפילורי ובו זמנית מכווץ את סוגר הוושט התחתון.
שימושים נוספים - על ידי עיכוב של פעולת הדופמין, ניתן להשתמש במטוקלופראמיד על מנת לעורר יצירת חלב להנקה.
בנוסף, יכול לשכך כאבי מיגרנה.
תופעות לוואי נפוצות כוללות אי-שקט ודיסטוניה פוקאלית.
תופעות לוואי שאינן נפוצות כוללות יתר לחץ דם, יתר פרולקטין בדם המוביל לגלקטוריאה, עצירות, דיכאון, כאב ראש, תופעות אקסטרה-פירמידאליות.
תופעות נדירות אך חמורות הן אגרנולוציטוזיס, טכיקרדיה על-חדרית, היפראלדוסטרוניזם, תסמונת נוירולפטית ממארת ודיסקינזיה מאוחרת.
מטוקלופראמיד יכולה להיות הגורם הנפוץ ביותר להפרעות תנועה המושרות מתרופות.
הסיכון לתופעות אקסטרה-פירמידאליות גבוה יותר בקרב אנשים מתחת לגיל 20, ובמינונים גבוהים או ממושכים.
עקב כך, מנהל המזון והתרופות האמריקאי ממליץ על שימוש קצר טווח בתרופה מטוקלופראמיד, לא יותר מ-12 שבועות.
פאוכרומוציטומה וחסימת מעיים הן התוויות נגד השימוש במטוקלופראמיד.
מטופלים הסובלים מפרקינסון צריכים לנקוט בזהירות בשימוש בתרופה, שכן התרופה יכולה להחמיר את הסימפטומים.
יש להימנע משימוש ארוך טווח במטופלים הסובלים מדיכאון קליני.
מטופלים הסובלים מהפרעות קשב וריכוז, תסמונת הרגליים חסרות המנוחה, יתר פרולקטין בדם ופרקינסון זקוקים לניטור קבוע בעת השימוש בתרופה.
למטופלים הנוטלים תרופות אנטי-פסיכוטיות מומלץ שלא להשתמש בתרופה.
עד כה, לא נמצאו הוכחות לנזק שיכל להיגרם כתוצאה מהשימוש בתרופה מטוקלופראמיד לאורך כל שלבי ההיריון לאם ולעובר.
מחקר קוהורט נרחב שנעשה בקרב תינוקות שנלדו לנשים ישראליות אשר נטלו מטוקלופראמיד במהלך ההיריון הראה כי אין שום הוכחות לכך שהתרופה מעלה את הסיכון למומים מולדים, משקל לידה נמוך, לידות מוקדמות ומוות.
מחקר דומה בדנמרק הראה בנוסף, כי אין קשר בין נטילת התרופה להפלות.
התרופה מטוקלופראמיד מופרשת בחלב אם.
מטוקלופראמיד ככל הנראה נקשר לקולטני דופמין מסוג D2 ופועל עליהם כאנטגוניסט.
בנוסף פועל כאנטגוניסט על קולטני 5-HT3 וכאגוניסט לקולטני 5-HT4.
התרופה פועלת כנוגדת בחילות והקאות בעקבות הפעילות האנטגוניסטית על קולטני הדופמין מסוג D2 הנמצאים במערכת העצבים המרכזית.
במינונים גבוהים הפעילות האנטגוניסטית על קולטני 5-HT3 יכולה גם כן להקל על בחילות והקאות.
פעילות מערכת העיכול מושפעת מפעילות מוסקרינית, פעילות אנטגוניסטית של קולטני D2 ופעילות אגוניסטית של קולטני 5-HT4.
השימוש בתרופה אסור ליילודים, מטופלים הסובלים מאפילפסיה, חולי פאוכרומוציטומה, מטופלים אשר עברו ניתוחי קיבה כמה ימים קודם לכן ומטופלים עם היסטוריה רפואית של דימומים, פרפורציות או חסימות בקיבה.
מטופרולול (בלועזית: metoprolol) הידועה בשמה המסחרי לופרסור, היא תרופת מרשם רופא ממשפחת חוסמת קולטני β1 סלקטיביים (חוסמי בטא).
היא משמשת לטיפול ביתר לחץ דם, תעוקת חזה עקב זרם דם חלש ללב, ובמקרים שבהם קצב הלב הוא גבוה באופן לא נורמלי.
משמשת למניעת בעיות עתידיות בלב אחרי אוטם שריר הלב ולמניעת כאב ראש כתוצאה ממיגרנה.
התרופה משווקת כתרופת מרשם הניטלת דרך הפה או בעירוי וורידי במרפאות.
בדרך כלל התרופה ניתנת פעמיים ביום.
התרופה קיימת במינונים שונים ומשווקת גם בטבליות בשחרור מושהה הניתנות פעם ביום.
אפשר לשלב את המטופרולול עם הידרוכלורותיאזיד בטבלית אחת.
תופעות הלוואי הנפוצות הן נדודי שינה, עייפות, הרגשת התעלפות, ואי נוחות בבטן.
מנות גדולות של התרופה יכולות להוביל להרעלה מסוכנת.
הסכנה של התרופה להיריון עוד לא נשללה ומומלץ להימנע ממנה בשליש האחרון של ההריון עקב השפעתה על לב העובר, אך כנראה שהיא בטוחה בהנקה.
חולים עם בעיות בכבד או אסתמה מצריכים תשומת לב יותר גבוהה בקשר לקבלת התרופה.
כאשר מפסיקים את קבלת התרופה, צריך לעשות את זה בהדרגה בהוראת הרופא, כדי למנוע את הסכנה מבעיות בריאותיות אחרות.
התרופה מטופרולול נוצרה לראשונה ב 1969, והיא מופיעה ברשימת התרופות החיוניות של ארגון הבריאות העולמי, שהן התרופות הכי חשובות במערכת בריאות בסיסית.
ב-2013, מטופרולול הייתה התרופה ה-19 ברשימת התרופות שניתנו כמרשם הכי הרבה בארצות הברית.
מטופרולול משמשת למספר מקרים, כולל יתר לחץ דם, תעוקת לב, אוטם שריר הלב, טכיקרדיה חדרית, אי-ספיקת לב, ומניעת כאבי ראש במיגרנה
ליווי בטיפול של יתר פעילות של בלוטת התריס
תסמונת QT מוארך במיוחד לחולים באסתמה, כשהסלקטיביות של המטופרולול ל β1 מתערבת פחות עם תרופות האסתמה, שהן בדרך כלל תרופות אגוניסטיות לβ2 -קולטנים אדרנרגיים.
מניעת נסיגה של פרפור עליות.
בגלל הסלקטיביות של התרופה בחסימת קולטני β1 בלב, אז גם נותנים אותה כשימוש לא מוכח במקרים של חרדת ביצוע, חרדה חברתית, והפרעות חרדה אחרות.
תופעות לוואי, במיוחד בלקיחת מינונים גדולים, כוללות סחרחורת, התנמנמות, עייפות, שלשולים, חלומות מוזרים, אטקסיה, נדודי שינה, דיכאון ובעיות ראייה.
היא גם יכולה להוריד זרם דם לידיים ולרגליים, שזה גורם לקור וחוסר תחושה, עישון יכול להחריף תופעה זו.
לקיחת התרופה עם אלכוהול יכולה לגרום לפריחות גוף קלות, לכן זה לא מומלץ.
מטופרולול יכולה להחריף תסמיני אי ספיקת הלב בחלק מהחולים, שעלולים לחוות כאב או אי נוחות בחזה, התרחבות בוורידי הצוואר, נשימה לא סדירה, דופק לב לא סדיר, קוצר נשימה, נפיחות בפנים, באצבעות, בכפות הרגליים, או הרגליים התחתונות, עלייה במשקל, וצפצוף.
התרופה הזו יכולה לגרום לשינויים ברמות הסוכר בדם או להעלים סימני רמת סוכר נמוכה, כמו דופק מהיר.
היא גם יכולה לגרום לאנשים להיות פחות ערניים, דבר שיכול להיות מסוכן בנהיגה ובשימוש במכונות.
מינונים גדולים של מטופרולול לתת לחץ דם חד, ברדיקרדיה, חמצת מטבולית, והתקפים.
ניתן למדוד ריכוז דם או פלזמה על מנת לאשר דיאגנוזה של מינון יתר או הרעלה בחולה המאושפז, או כדי לסייע בחקירת סיבת המוות.
רמת הפלזמה היא בדרך כלל פחות מ 200 μg/l לפי הממשל הטיפולי, אבל יכולה לנוע בין mg/l 1-20 בקורבני מינון יתר.
למטופרולול יש נקודת התכה נמוכה, הטרטרט בסביבות 120°C, והסוקסינט בסביבות 136°C.
מהסיבה הזו, המטופרולול תמיד מיוצרת כתמיסה מבוססת מלח, בגלל שקשה לעבוד עם תרופות בסביבה חרשתית.
הבסיס החופשי שלה קיים כמוצק שעוותי לבן, ומלח הטרטרט הוא יותר גבישי.
חומר המטופרולול הפעיל הוא או מטופרולול סוקסינט או מטופרולול טרטרט (כש- 100 mg של מטופרולול טרטרט מקביל ל-95 mg מטופרולול סוקסינט).
הטרטרט עובר פירוק מיידי, וסוקסינט עובר פירוק מוארך.
Metoprolol מכיל stereocenter ומורכב משני אננטיומרים.
מטורף, מטורף, מטורף העולם הוא סרט קולנוע אמריקאי מסוגת קומדיה מטורפת משנת 1963 בהפקתו ובבימויו של סטנלי קריימר.
קריימר שעסק עד אז בסרטי דרמה כמו משפט הקופים, משפטי נירנברג, על החוף ועוד, בחר לנסות הפעם קומדיה מטורפת העוסקת ביצר המשותף של כל בני האדם – רדיפה אחרי "כסף קל".
קבוצה של אנשים שלא הכירו מקודם, מקבלים ידיעה על מטמון של כסף שדוד ומכאן מתחיל מרוץ של כל אחד מהם להגעה ראשון למטמון.
מפקד המשטרה עוקב אחריהם אבל גם הוא לא משתלט על יצרו וחומד את המטמון.
קריימר שילב בסרט בהופעת קמע קומיקאים רבים שהיו ידועים באותה תקופה כמו באסטר קיטון וג'רי לואיס.
הסרט זכה בפרס אוסקר על האפקטים, הצילום והקול והיה שובר קופות.
היה מועמד לפרס גלובוס הזהב לסרט הטוב ביותר - קומדיה או מוזיקלי.
בדרך הרים מפותלת בדרום קליפורניה נוהג האסיר לשעבר סמיילר גרוגן (ג'ימי דורנטה) במהירות, עוקף מכוניות בצורה מסוכנת ובסוף מתרסק עם מכוניתו.
לנוסעים העוצרים במקום ובאים לעזרתו הוא אומר ברגעי גסיסתו כי יוריש להם את הכסף ששדד ממפעל טונה לפני 15 שנה המוטמן בפארק סנטה רוזיטה מתחת ל-W הגדול.
לשוטרים המגיעים למקום זמן קצר ומתחקרים אותם הם אינם מוסרים דבר על האוצר.
בקבוצת הנוסעים יש ארבעה כלי רכב: לני פייק (ג'ונתן וינטרס) במשאית המובילה רהיטים, דינגי בל (מיקי רוני) וחברו בנג'י (באדי האקט), רופא השיניים מל קראמפ (סיד סיזר) הנמצא עם אשתו בירח דבש ויצרן האצות ראסל פינץ' (מילטון ברל) הנוסע עם אשתו אמליין (דורותי פרוביין) וחמותו הצעקנית גברת מרכוס (אתל מרמן).
לאחר ויכוח איך לחלק את השלל המסתיים באי-הסכמה הם מחליטים להגיע למקום כל אחד בכוחות עצמו וכאן מתחיל המרוץ המטורף.
הם משתמשים באמצעי הסעה שונים: אופניים, אווירון משנת 1916, מטיסים לבד אווירון עם טייס שתוי ונוחתים נחיתת אונס תוך התכתשויות בלתי פוסקות.
למרוץ מצטרפים גם תייר בריטי (טרי תומאס), אזרח אמריקאי (פיל סילברס) בנה של גברת מרכוס, סילבסטר (דיק שון) ושני נהגי מונית (אחד מהם מגולם על ידי פיטר פאלק).
המשטרה ובראשה קפטן קולפפר (ספנסר טרייסי) עוקבת אחריהם.
קולפפר מקווה לקבל פרס הוקרה על פיענוח הפרשה אולם אשתו ובתו מנהלות איתו מריבה קולנית בטלפון.
כשמתברר לו שבקשתו להגדלת הפנסיה שלו נענתה בשלילה.
הוא מחליט לקחת את השלל לעצמו ולברוח למקסיקו.
כולם מגיעים לפארק סנטה רוזיטה ומתחילים לחפש את המטמון.
רק לאחר חיפושים ממושכים מתברר להם שה-W הגדול הוא קבוצת עצי דקל הנטועים באלכסון ויוצרים את האות W.
הם מתחילים לחפור ומוצאים את ארגז המתכת ובו 350,000 דולר.
אז מזדהה קפטן קולפפר ומודיע להם שהם נאשמים בהחזקת רכוש גנוב.
הוא מחרים את הארגז ואומר לכולם שאם יגיעו לתחנת המשטרה ויסגירו את עצמם – הוא ידאג להקלה בעונשם.
הם בתחילה מאמינים לו אבל כשהם רואים שהוא פונה דרומה לכיוון מקסיקו מסתבר להם שהוא רימה אותם.
מיד מתפתח מרדף מטורף נוסף בינם לבין קולפפר.
קולפפר נכנס לכביש ללא מוצא, יוצא מרכבו ועולה במדרגות בית עד לגג, כשכולם חוץ מהנשים רודפים אחריו.
לבסוף הוא יורד במדרגות חרום למרפסת ושם הם מתנפלים עליו, הארגז נפתח וכל השטרות נופלים כגשם על הקהל.
הכבאים מעלים סולם גבוה להצילם אך כולם נתלים עליו והסולם מתחיל להתנועע כמטוטלת והאנשים נזרקים ממנו למקומות שונים ונוחתים בריסוק עצמות.
לבסוף כולם שוכבים עטופים בתחבושות גבס בבית החולים של בית הסוהר ומבכים את מר גורלם.
קולפפר אומר שאיבד את כל אשר היה לו, ודבר לא יצחיק אותו עוד.
גברת מרכוס נכנסת לחדר ומתחילה לצעוק על הנוכחים שאיבדו את הכסף.
תוך כדי הליכה היא מחליקה על קליפת בננה, משתטחת על הרצפה ומוצאת מהחדר לקול צחוקם של המגובסים, לרבות קולפפר.
מטיאס איקסטרם (לעיתים נכתב בשגיאה אקסטרום; בשוודית: Mattias Ekström, נולד ב-14 ביולי 1978) הוא נהג מרוצים שוודי.
מתחרה באליפות גרמניה למכוניות תיור (DTM) מאז שנת 2001 עם קבוצת אאודי.
במהלך השנים זכה פעמיים באליפות.
בנוסף, זכה פעם האחת באליפות העולם בראלי-קרוס וניצח שלוש פעמים במרוץ האלופים.
איקסטרם, יליד שוודיה, זכה בשנת 1999 באליפות שוודיה למכוניות תיור.
בשנת 2001 עבר להתחרות עבור קבוצת ABT באליפות גרמניה למכוניות תיור (DTM).
בשנת 2004 ניצח ארבעה מרוצים וזכה באליפות בפעם הראשונה.
שנה לאחר מכן סיים במקום השני.
בשנת 2007 זכה באליפות בפעם השנייה.
בין השנים 1999 ו-2006 לקח חלק בראלי שוודיה במסגרת אליפות העולם בראלי.
בשנתיים האחרונות השתתף בנוסף גם בראלי גרמניה.
בשנת 2010 היה לסקנדינבי הראשון שהשתתף במרוץ בסבב הנאסקאר ספרינט האמריקאי.
בשנת 2013 החל להתחרות בראלי קרוס ולקח חלק במרוץ השוודי שנכלל באליפות אירופה בראלי קרוס, אותו סיים במקום השני.
באותה שנה לקח חלק גם במרוץ באת'ורסט 1000, מרוץ סיבולת בו מתחרים לאורך 1,000 ק"מ בסמוך לבאת'ורסט, ניו סאות' ויילס, אוסטרליה.
בשנת 2014 הודיע על הקמת קבוצת EKS RX שתתחרה באליפות העולם בראלי-קרוס.
בעונת הבכורה השתתף בשלושה מרוצים, בהם ניצח פעם אחת ופעם נוספת סיים במקום השני.
בעונת 2016 ניצח ארבעה מרצים וזכה בתואר האליפות.
בינואר 2018 הודיע על פרישה מסבב ה-DTM, בו התחרה במשך 17 עונות, מתוך מטרה להתמקד באליפות העולם בראלי-קרוס.
בשנת 2005 זכה, יחד עם טום קריסטנסן, בגביע לאומות במרוץ האלופים.
שנה לאחר מכן זכה בתואר "אלוף האלופים" לאחר שניצח את סבסטיאן לואב בגמר.
בשנת 2007 זכה בתואר בפעם השנייה, הפעם לאחר ניצחון על מיכאל שומאכר.
התואר השלישי הושג שנתיים מאוחר יותר, גם הפעם לאחר ניצחון על שומאכר.
בשנת 2008 הגיע לגמר הגביע לאומות.
הוא ניצח את סבסטיאן פטל, אך קריסטנסן הפסיד פעמיים לשומאכר והוביל לזכייה של הגרמנים בגביע.
מטורף היא מיני סדרת טלוויזיה קומית שחורה אמריקאית, המבוססת על סדרת טלוויזיה נורווגית באותו שם.
הסדרה עלתה במלואה לנטפליקס ב-21 בספטמבר 2018. הסדרה נוצרה על ידי פטריק סומרוויל, בבימויו של קארי פוקונאגה בכיכובם של אמה סטון, ג'ונה היל, ג'סטין ת'רו, סונויה מיזונו, גבריאל ביירן וסאלי פילד.
קשר נרקם בין שני זרים המתקשים להתמודד עם חייהם, בעת השתתפותם בניסוי קליני מדהים שמעורבים בו מחשב עם בעיות רגשיות ורופא שסובל מקשר בעייתי עם אמא שלו.
אנני לנדסברג ואוון מילגרים, הם שני זרים הנמצאים בשלבים המאוחרים של ניסוי תרופתי מסתורי, כל אחד מסיבותיו שלו.
אנני מנוכרת וחסרת מטרה, מקובעת על מערכות היחסים השבורות שלה עם אמה ואחותה; אוון, בנם החמישי של תעשיינים עשירים מניו-יורק, נאבק כל חייו עם הסכיזופרניה שבה אובחן.
שום מסלול בחייהם לא היה נכון והבטחה חדשה לסוג חדש של תרופות — מהממציא, ד"ר ג'יימס ק.
מאנטלריי, שטוען שהוא מסוגל לתקן כל דבר במוח, בין אם זו מחלת נפש או שברון לב — מושכת אותם ועוד עשרה זרים למתקנים של חברת נברדין פרמצבטיקה וביוטכנולוגיה ובמשך שלושה ימים של ניסויים, מובטח להם, בלי סיבוכים או תופעות לוואי כלשהן, לפתור את כל הבעיות שלהם, לצמיתות.
אמה סטון, אנני לנדסברג, אישה המנהלת מערכת יחסים לא בריאה או לא שלמה עם אמה ואחותה.
ג'ונה היל, אוון מילגרים, בן למשפחה עשירה, סכיזופרני.
ג'סטין ת'רו, ד"ר ג'יימס קיי.
סונויה מיזונו, ד"ר אזומי פוג'יטה, מדענית יפנית שמנהלת את הניסוי של חברת נברדין
גבריאל ביירן, אביו של אוון
סאלי פילד, ד"ר גרטה מאנטלריי/GRTA
כבר בהשקתה זכתה הסדרה לביקורות משבחות, שביקרו אומנם את הקצב האיטי של הפרקים הראשונים, אך שיבחו את משחקה של אמה סטון.
הסדרה קיבלה ביקורות חיוביות גם מהמבקרים באתר Rotten Tomatoes, בה הסדרה זכתה לדירוג ממוצע של 7.78 מתוך 10 ביקורות, בהתבסס על 40 ביקורות.
אתר Metacritic, העניק לסדרה 76 מתוך 100 על סמך 23 ביקורות, שהיו חיוביות ברובן.
מטיגארי (בקיקויו: Matigari ma Njiruungi) הוא רומן מאת הסופר הקנייתי נגוגי וה ת'יונגו שנכתב בשנת 1986 ונחשב לאחד מהרומנים המשפיעים ביותר על הקולנוע האפריקאי, ועל יוצרים אפריקאים ברחבי העולם בפרט.
ת'יונגו, אחד מגדולי היוצרים באפריקה, מגולל בספרו את מאבקו של 'מטיגארי מא נג'ירונגי' פטריוט מתנועת השחרור של המאו מאו השב מהיערות, לאחר מאבק ארוך שנים בהתיישבות הלבנה שהשתלטה על אדמות העם הקנייתי.
מטיגארי עוזב את היערות, לאחר שהביס את המתיישב ויליאמס שהשתלט על אדמתו ולכן, מחליט להניח את נשקו.
הוא קובר את נשקו תחת עץ תאנה ולאחר מכן, קורע מקליפת גזעו רצועה ומתעטף בה כ'חגורת שלום' כסמל לתום המאבק.
מטיגארי יוצא למסע בארץ המשוחררת, במטרה לתקוע בקרן הצבא הפטריוטי בתרועת ניצחון ולכנס את בני עמו, המשולים למשפחתו, אל ביתם החדש.
אולם, מרגע שהוא יורד מהגבעות הירוקות לעיר הגדולה, נחשף מטיגארי לראשונה לניאו קולוניאליזם המושחת ולעוני של בני עמו.
כבר במפגשו הראשון עם המציאות הקפיטליסטית, נתקל מטיגארי בילדים עניים המתרוצצים במגרש הגרוטאות שמלקטים חפצים ומנוצלים על ידי המשטרה והשלטון המקומי.
המחזות הקשים בהם נתקל מטיגארי גורמים לו להתעשת ולהבין שקיים פער בין המציאות בעיר הגדולה ובין תקוותו להקים בארצו המשוחררת בית חדש.
מטיגארי פוגש במהלך העלילה את הנער היתום מוריוקי, את העלמה גות'רה ואת הפועל נגארורו וה קירירו, דמויות המייצגות את המעמדות המדוכאים.
מטיגארי גואל את הנער מוריוקי מ'בית הקברות למכוניות' בו התגורר ומציל את גות'רה מניסיון אונס של המשטרה המקומית.
בעקבות זאת, שמועות אודות גיבור לאומי משיחי בשם מטיגארי, מתחילות להתפשט במהרה ברחבי המדינה.
מטיגארי מתפעל מהשינויים שהוא רואה: אנשים נוהגים עכשיו במכוניות שלהם, והעיר גדלה במידה ניכרת.
הוא מחליט להתחיל לחפש את אנשיו בבית חרושת.
עם זאת, הוא מזועזע כאשר הוא מגלה כי כמה ילדים משלמים דמי כניסה כדי לחטט בזבל שבמזבלה.
הילד השני, מוריוקי, מוביל אותו לחצר גרוטאות, ומסביר שהילדים משתמשים בגרוטאות של מכוניות ישנות.
כאשר מטיגארי מנסה להגיע אליהם, הם זורקים עליו אבנים עד שהוא מחוסר הכרה.
פועל מפעל בשם Ngaruro מגיע לעזרתו של מטיגארי, מביא אותו למקום קריר שבו הוא יכול להתאושש מפציעות שלו.
בדרך, מטיגארי מספר לנאגורו את הסיפור על איך הרג את מר ויליאמס אותו האשים בדיכוי וניצול של המקומיים: הוא רצה להרוג את מר ויליאמס כשהיה בטלפון, אך שמשרתו, מר בוי הגיח לפתע טורפד ניסיון זה.
כשראה שהוא לא היה סיכוי נגד שני אנשים, מטיגארי נמלט כאשר מר ויליאמס ומשרתו רודפים אחריו.
בסופו של דבר, מטיגארי הצליח להרוג את ויליאמס בהרים.
לאחר מכן, מטיגארי מצליח סוף סוף להגיע לבר.
עם זאת, נאגורו הפועל אינו יכול להישאר איתו, מאחר שהוא צריך לחזור למפעל מוקדם.
מטיגארי מזמין אוכל ושתייה אבל לא אוכל כלום.
במקום זאת, הוא מוטרד ברגע שהוא פוגש את הזונה גות'רה, אשר מסתתרת מפני שני שוטרים.
כשהיא רואה אותם הולכים לכיוון הבר, היא מנסה לברוח.
אבל השוטרים תופסים אותה לאחר שהם משסעים בה את הכלב המשטרתי.
אולם מטיגארי נרתם לעזרתה ללא חשש, ומורה לשוטרים להפסיק לאיים על אנשים חפים מפשע.
אומץ לבו ונחישותו של מטיגארי מרתיעה את שני השוטרים, אשר בסופו של דבר מניחים לגותרה.
כאשר מטיגארי יושב עם גותרה בבר היא מסבירה לו כי היא שונאת את המשטרה המקומית בשל הריגתם את אביה, שנעצר כי היה פטריוט אשר נלחם למען העצמאות.
כדרך להודות למטיגארי על הצלת חייה, היא מחליטה להישאר איתו ולעזור לו להגיע הביתה.
הקבוצה בסופו של דבר מגיע לאחוזה ענקית אשר מטיגארי טוען לאורך הספר שהיא שייכת לו.
השניים נעצרים על ידי שני גברים, שמתברר שהם בניו של ויליאמס ומר בוי.
רוברט ויליאמס הוא איש חזק, אשר מכר את הבית לג'ון בוי ג'וניור.
השניים דורשים לראות את שטר הבעלות על האחוזה של מטיגארי.
מטיגארי מסרב לשתף פעולה והוא נעצר כאשר הוא מנסה לפתוח את השער.
הוא מוצא את עצמו בתא חשוך עם אסירים אחרים, שנעצרו על פשעים שביצעו מתוך ייאוש, ובגין "הפצת הקומוניזם".
מטיגארי חולק עם האסירים את מזונו.
כשהוא מספר להם איך נעצר, האסירים נדהמים לראות לגלות כי מדובר בלוחם החופש המפורסם אשר שמו הולך לפניו בכל רחבי המדינה ובערוצי הרדיו.
לאחר שהחליפו את הסיפורים שלהם, האסירים משוחררים בנסיבות מסתוריות, מה שמוביל את מטיגארי להיות אגדה, ואף מושווה למלאך אלוהי בשל יכולתו העל-טבעית להימלט מהכלא.
אנשים מכל רחבי הארץ מוסיפים עוד פנטזיה לסיפוריו, מהללים אותו כקדוש.
כאשר הוא נודד בארץ במהלך המסע שלו כדי למצוא אמת וצדק, הוא מנודה כל הזמן משם מאחר שהאנשים לא מזהים אותו כלוחם החופש המהולל.
הוא עובר ממקום למקום ופוגש במקומיים שונים ומגוונים עד שאישה זקנה אומרת לו ללכת לתלמידים, כיוון שגם הם גם מחפשים את האמת.
לאחר מכן, הוא מחליט ללכת לכנסייה ולהתייעץ עם הכומר המקומי.
הכומר, בהיותו משתף פעולה עם הממשלה, אינו מסייע למטיגארי בחיפוש אחר האמת והצדק.
במקום זאת, הוא מציע למטיגארי להשתתף בפגישה מאוחר יותר באותו יום ולדבר עם שר האמת וצדק עצמו.
במפגש, שנצפה על ידי נציגים ממדינות מערביות, מוצגים האסירים שברחו עם מטיגארי לפני הציבור והורשעו על ידי שופטים וחבר מושבעים של נאמני הממשלה.
האיש היחיד שאינו מורשע מתברר כאחד מהמלשינים של חברי הממשלה.
מטיגארי מתעמת ישירות עם שר האמת והצדק, קורא לממשלתו שלא כדין ומאשים אותו בהיותו חלק מהכוח המדכא, המנצלת את אנשיהם.
השר מגדיר את מטיגארי כמשוגע, ומורה לשולחו למוסד לחולי נפש.
עם זאת, אנשי האספה מתחילים לשיר שירים על מהפכה, אשר נאסרה במהירות על ידי השר.
לאחר הפגישה, הממשלה מחוקקת חוקים נוקשים יותר כדי לדכא את העם במאמץ לחסל את המחשבות המהפכניות שלו.
בבית החולים לחולי נפש, מטיגארי מחליט לחפור את כלי הנשק שלו ולהילחם עם המדכאים באלימות, לאחר שהוא מבין כי המילים לבדן אינן יכולות לשרתו במסגרת החיפוש אחר האמת והצדק.
בעזרתם של מוריוקי וגותרה, הוא מצליח להימלט מן המוסד לחולי נפש.
הוא מתכנן לחזור ולקחת את נשקו אשר קבר תחת עץ התאנה ולתקוף את ביתו של מר ויליאמס כדי להחזיר לעצמו את אדמתו.
בדרך לעץ שבו קבורים הנשק והתחמושת אשר הוא הטמין בתחילת הסיפור.
הקבוצה מצליחה לגנוב מרצדס מזוג שמקיים יחסי מין במכונית, אשר מאוחר יותר מתברר כי מדובר באשתו של שר האמת והצדק.
מטיגארי אינו מצליח להגיע אל העץ, ובמקביל מתחיל מרדף של המשטרה אחר מטיגארי אשר נוהג במרצדס דרך דלת הכניסה לביתו של מר ויליאמס.
בדרך, הוא רואה המוני אנשים מחכים לנס שיקרה, כשהשמועה אודות חזרתו התפשטה כאש בשדה קוצים.
הבית מתפוצץ בסופו של דבר, אבל מטיגארי אינו מצליח להימלט.
גותירה, מוריוקי ומטיגארי, מנסים לברוח מהמשטרה, שרודפים אחריהם ללא הרף.
ממש לפני שהגיע הנהר, אשר מטיגארי אומר יוביל לביטחונם, הוא וגוטרה הם ירו למטה.
גופם נופל לתוך הנהר ומעולם לא נמצא, המוביל מיתוסים חדשים ואגדות על מטיגארי לאחר ששרדו.
מורוקי, היחיד ששרד את המאבק, מגיע לבסוף לעץ התאנה, חופר את רובהו של מטיגארי ומתחיל לשיר את שיר הניצחון.
מטיגארי מעלה בפני הדמויות אותן הוא פוגש במהלך העלילה שאלות וטענות שתושבי המדינה אינם מעזים לשאול תחת שלטון הדיכוי, ומספר להן אודות מאבקו הממושך במתיישב ויליאמס.
הוא מציין שניהל, ייצר והפעיל את עסקי חוותו של ויליאמס, אך התוצרת והרווחים הלכו לכיסו של המתיישב שהשתלט על ביתו של מטיגארי.
בהמשך מסעו, חוזר מטיגארי עם מוריוקי וגות'רה לחוות המתיישב, אך הפעם מתעמת עם בנו, רוברט ומשרתו ג'ון בוי.
הוא דורש מהם בחזרה את ביתו ובעקבות זאת, נעצר ומושלך לכלא.
שם, פוגש מטיגארי בתא המעצר, שיכור, איכר, סטודנט, מורה וגנב.
מרגע שכל אחד מהאסירים בתא מגולל את סיפורו, הם מגלים שהמשותף להם הוא שנעצרו משום שהיוו איום על האליטה המקומית.
לבסוף, הם נמלטים מהכלא באופן מסתורי יחד עם מטיגארי והשמועות אודות יכולותיו העל טבעיות ממשיכות להתפשט ברחבי הארץ.
מטיגארי ממשיך במסע חיפושיו אך הפעם אחר אמת וצדק, ערכים מוסריים שלתפיסתו נעדרים מחייהם של בני עמו השרויים בפחד.
במהלך המסע, הוא שואל אנשים מכל שכבות האוכלוסייה היכן ערכים אלו עלולים להימצא, עד שלבסוף מטיגארי מופנה לשר האמת והצדק.
מטיגארי מופיע בפגישה הפומבית של מפלגת השלטון ה-KKK שעוררה עניין במשקיפים מערביים, אשר הגיעו לראות כיצד משתיקים פועלים במדינות עולם שלישי באמצעות אמת וצדק.
מטיגארי שואל את השר לעיני כולם היכן יכולים להימצא האמת והצדק ובעקבות זאת, מואשם בהסתה ובגידה, נעצר שוב ומובל לבית החולים הפסיכיאטרי.
התפנית בעלילה מתרחשת בנקודה שבה מטיגארי מבין שמילים לבדן אינן יכולות להביס את האויב.
לכן, הוא מחליט להסיר את חגורת השלום והוא נשבע בשבועת הפטריוטים שיחזיק שוב בנשקו כדי לשחרר את עמו מעול הדיכוי.
לאחר מכן, מטיגארי מצליח לברוח גם מבית החולים וכאשר המשטרה רודפת אחריו, בדרכו לחווה של רוברט ויליאמס, הוא מגלה שכל תושבי המדינה נוהרים לביתו של המתיישב.
התושבים הזועמים, תומכים במאבקו של מטיגארי וכאות הזדהות מעלים את ביתו של ויליאמס באש וכך מטיגארי מצליח להימלט יחד עם גות'רה ומוריוקי ליערות.
העלילה מסתיימת בהיעלמותו של מטיגארי ובתעלומה "במדינה כולה עמדה השאלה הגדולה בעינה: מיהו מטיגארי מא נג'ירוגי?
האם הוא חי או מת?" ולכן, לא ידוע מה לבסוף עלה בגורלו.
עם זאת, בסוף העלילה חוזר מוריוקי הנער לעץ התאנה ומוצא תחתיו את כל מה שהחביא מטיגארי בתחילת העלילה.
הספר מסתיים כאשר מוריוקי עומד תחת עץ התאנה, מצליב את חגורת הכדורים על חזהו, מרים את הקלשניקוב על כתפו ונזכר בקולות שירת הניצחון של הפטריוטים ובני עמו.
בהקדמה לספר, פונה הסופר ת'יונגו לציבור הקוראים ומציין שהסיפור, ההתרחשויות, הדמויות והמדינה הם דמיוניים וכותב "מי ייתן והסיפור יתרחש בכל מרחב שתבחר!".
כך שלכאורה, ת'יונגו מציין שהספר אינו דן בתהליך היסטורי, מקום ספציפי או אירוע קונקרטי, אלא במצב סוציו-פוליטי.
עם זאת, ניכר כי הספר דן בתהליך התמסדות הניאו קולוניאליזם במדינות אפריקה בכלל וקניה בפרט.
כך למשל, בספר מתואר שלטון שהתמסד על ידי האליטה שתפסה את מקומו של השלטון הבריטי אשר נעלם בהדרגה, אך נותר כשלטון עקיף.
הספר מתאר כיצד התיישבותם של הבריטים באדמותיה הפוריות של קניה, דחקה את המקומיים מאדמתם החקלאית אל השטח הנחות לאחר שהשתלטו עליה ב-1895. ההתיישבות התרכזה בעיקר באדמות שבט הקיקויו בפרובינציה המרכזית ולכן, הם היו הנפגעים העיקריים ממנה.
אלו שהיו מקורבים לשלטון מבין הקיקויו, זכו באדמות בשמורות הילידים וחלקם הפכו לאריסים, אך רובם נשארו חסרי כל.
לכן, הם נאלצו להגר לעיר ולעבוד כשכירים בתנאי עבדות.
ב-1945, החלו בני הקיקויו להביע את מורת רוחם מהדיכוי ופתחו בשביתות ומחאות עד שלבסוף הקימו את תנועת 'האיחוד האפריקני של קניה' (KAU) בראשות ג'ומו קניאטה.
התנועה דרשה שוויון זכויות מלא, אך דרישותיה לא נענו ומחאותיה דוכאו.
הספר משווה בין המציאות הפוסט קולוניאלית לתקופת השלטון הקולוניאלי המונופוליסטי שהפקיע מהמקומיים את ההון, הקרקעות ומשאבי הטבע כאשר רוב הרווחים זרמו מקניה לבריטניה.
הספר יצא לאור לראשונה בשפת הקיקויו ב-1986 והוא עוסק גם בתקופת שלטונו של הנשיא דניאל אראפ מוי, נשיאה השני של קניה.
בתקופת שלטונו, חיזק מוי את כוחה הפוליטי של מפלגתו 'האיחוד הלאומי האפריקני של קניה' (KANU) שהייתה המפלגה הדומיננטית בקניה מאז זכתה לעצמאות ב-1963. תחת שלטונו של מוי רוכז הכוח המדיני בידי מפלגתו שדיכאה גורמים אופוזיציוניים מבית, ואף נחקק חוק שאסר על השתתפותן של מפלגות מתחרות בבחירות.
בנוסף לכך, הפעיל מוי צנזורה על אמצעי התקשורת, ומעצר מתנגדים, כמו הסופר ת'יונגו עצמו, ללא משפט והגלייתם.
בעקבות זאת, פרצו באותה תקופה מחאות סטודנטים כנגד מדיניות שלטונו של מוי בקניה.
כך שלמעשה, הספר מתאר את מדיניות הדיכוי של מוי שכללה השתקת מתנגדי משטר, מעצר סטודנטים ומורים בעלי אידאולוגיות מרקסיסטיות וסגירת אוניברסיטאות.
פירוש שמו של 'מטיגארי מא נג'ירונגי' בשפת הקיקויו הוא 'הפטריוטים ששרדו את הכדורים' ולכן הוא מעיד על השתייכותו בעבר למרד תנועת ההתנגדות 'המאו מאו' שכלל פעולות גרילה נגד השלטון הבריטי ומשתפי פעולה מקומיים.
מטיגארי מתאר בתחילת העלילה כיצד נשבע בשבועת הפטריוטים של המאו מאו ויצא למרד לאחר שנושל מאדמתו על ידי המתיישב ויליאמס.
הספר מציג את טקס החניכה להצטרפות המאבק המזוין, שהתבצע באמצעות חיתוך העור.
"דמם התמזג עם האדמה והם הפכו פטריוטים, מוכנים למאבק המזוין העתיד לבוא".
התיישבותם של הבריטים שהשתלטו על אדמות העם הקנייתי, באה לידי ביטוי בעלילה בסיפורו של מטיגארי, שהקים וניהל את מפעל הקפה והתעשייה לעיבוד התה בחווה, שנגזלו ממנו על ידי המתיישב ויליאמס.
הספר מתאר את המציאות הפוסט קולוניאלית, דרך עיניו של מטיגארי.
כך למשל מגלה מטיגארי בתחילת העלילה כי אף על פי שהביס את המתיישבים ושחרר את עמו, קניה בפרט ואפריקה בכלל מתפקדות כפריפריה של העולם העשיר.
הספר עוסק בסיפור של מחתרת המאו מאו שפעלה בקניה והנהיגה מרד בשנים 1952–1956 כנגד הממשל הבריטי והשלטון המקומי שנוהל בחסות הבריטים.
עם זאת, הבריטים ששלטו בקניה מאוקטובר 1952, עזבו ארץ זו בדצמבר 1959.
בשנת 1950 התנגדות הקיקויו ב"רמות הלבנות" הפכה לאלימה ובוצעו פעולות חבלה כנגד המתיישבים הלבנים.
מטופוזאורוס (שם מדעי: Metoposaurus; מילולית: "לטאה קדמית") הוא סוג נכחד של דו-חיים מסדרת הטמנוספונדילים אשר התקיים בסוף הטריאס לפני 227-216.5 מיליון שנה.
מאובניו נמצאו בגרמניה, איטליה, פולין ופורטוגל והשתייכו למספר מינים, חלקם בוטלו מחמת הספק (בעבר נמצאו מינים שבוטלו מאוסטריה וממדגסקר).
הראשון שבהם התגלה ב-1980 ותואר בידי החוקר האנגלי ריצ'רד ליידקר.
יצור זה היה בצורתו אמפיבי והיה דמוי-סלמנדרה אך גדול בהרבה.
במראהו הזכיר את הקוסקינונודון מאמריקה הצפונית.
הוא הגיע לאורך 3 מטרים ולמשקל קרוב לחצי טון.
היצור היה בעל רגליים זעירות, זנב גדול דמוי-משוט ופה רחב ענקי ובו מערכת שיניים קטנות ומחודדות.
נמצאו פרטים רבים שלו שקועים יחדיו ואולי נקברו יחדיו בעת בצורת קשה.
יצור זה היה מטורפים העל של אירופה של הטריאס והוא חי בביצות, רוב הזמן בתוך המים ושם צד דגים ויצורים דומים.
הוא עצמו אולי שימש לטרף לזוחלים גדולים כמו הפייטוזאוריים.
הוא היה מאחרוני הטמנוספונדילים שנותרו למעט הקולסוכוס ששרד עד הקרטיקון באזורים קרירים בהם הייתה תחרות מעטה.
יצור זה הופיע במשחק הווידאו עולם היורה: המשחק.
מטור ואור הרפאים הוא סרט קצר אמריקאי קומי בהנפשה ממוחשבת, אשר מבוסס על הסרט "מכוניות" של Walt Disney Pictures ו-Pixar Animation Studios שגם הפיקו את סרט זה.
הסרט בוים ונכתב על ידי ג'ון לאסיטר, יחד עם כתיבתם של ג'ו ראנפט ודן סקנלון, והופק על ידי מארק נילסן, כאשר הוא נכלל ברשימת הסרטים הקצרים של פיקסאר.
לאחר שהסרט הוקרן באוקטובר 2006 ב-Bristol Motor Speedway, בהוליווד ובלוס אנג'לס, הסרט הופץ כבונוס למהדורת ה-DVD של הסרט עליו הוא מבוסס, כאשר הוא הופץ לראשונה על ידי Walt Disney Studios Home Entertainment ב-7 בנובמבר 2006 בארצות הברית ובאותה שנה בדיבוב עברי בישראל.
בהמשך הסרט הופץ גם כבונוס למהדורת הבלו-ריי של הסרט, אשר יצא ב-6 בנובמבר 2007, כמו כן הוא לקח חלק בחלק הראשון של אוסף הסרטים הקצרים של פיקסאר ובהמשך הוא נהיה זמין בשירות הסטרימינג דיסני+.
אורך הסרט הוא כ-8 דקות.
הסרט עובד לספר שנכתב על ידי אנדראה פוזנר, כמו כן משחק שמבוסס עליו נמצא במשחק הווידאו "Cars Mater-National Championship".
התעלולים האלו הגיעו לשיאם שמטור התגרה בספידי מקווין כאילו ראה את "אור הרפאים", אגדה אורבנית של כביש 66.
שריף מזהיר את מטור על כך שהוא לועג לאגדה האורבנית, וכשספידי מקווין שואל על "אור הרפאים" הוא מסביר לו שזה "אור כחול חצי שקוף שנע בעיגול זוהר וצד את המכוניות בליל".
לאחר הסבר זה מטור מזכיר לספידי מקווין שזה לא אמיתי, אך עם זאת שריף מציין שזה אמיתי, דבר שמזעזע אותם.
לאחר מכן השריף גם מספר לכולם סיפור על "אור הרפאים", בו זוג צעיר של מכוניות נעלם לאחר שהתגלה בפניהם האור והדבר היחיד שנותר ממנו הוא זוג של "לוחיות רישוי חוץ ארציות", עוד הוא הוסיף שהדבר היחיד שמפחיד את האור זה צליל של מתכת מרשרשת.
בשלב זה, מטור כל כך מפחד שהוא מתחיל להשמיע את הרעש שהאור הכי לא אוהב ומנסה לעצור את עצמו.
שריף מסיים את הסיפור באזהרה שהאור יכול להיות בכל מקום.
שאר התושבים אומרים לילה טוב ומכבים את כל אורות החנות ומשאירים את מטור לחוץ ומפוחד לבדו בחושך.
כשהוא נוסע לבדו למגרש הגרוטאות שלו, מטור רואה צל של מפלצת ומאיר עליו את אורו, דבר שגורם לו לגלות שזו רק ערמת זבל.
לאחר שהוא שובר בטעות את הפנס שלו מפחד, הוא נכנס למוסך חסר הקיר שלו וסוגר את הדלת, ואז היא נופלת למטה.
אור פתאום מופיע מולו והוא נבהל, מאמין שזהו "אור הרפאים" עד שהוא מבין שזה רק תקלת תאורה.
לפתע, אור כחול מופיע מאחוריו.
לאחר שהשתמש במראה שלו כדי להתבונן בו, הוא רץ אליו וחושב שזהו "אור הרפאים".
בהמשך הסרט, מטור נרדף על ידי "אור הרפאים", שבסופו של דבר מתגלה כפנס שהודבק לכבל הגרירה שלו על ידי ספידי מקווין וגואידו.
דבר זה גורם לו לרוץ, לצרוח ולהעיר את כל עמק רדיאטור, בעוד שהתושבים צופים בו וצוחקים עליו.
מאוחר יותר מטור מתעייף ומגלה את האמת, כאשר המכוניות סיפרו לו שהכל היה מתיחה כדי להחזיר לו על כל התעלולים שעשה להן.
שריף אומר בעדינות למטור שהדבר היחיד שהוא צריך לפחד ממנו זה "הדמיון שלו".
הסרט מלווה עם השיר "Behind the Clouds" בביצוע בראד פייזלי, אשר הופיע בסרט "מכוניות" ולוקח חלק בפסקול שלו, "Cars".
שם הדמותמדבב/ת באנגליתמדבב/ת בעבריתמטורלארי איש הכבליםאריה מוסקונהספידי מקוויןאוון וילסוןעפר שכטרסאליבוני האנטמיה דגןדוק הדסוןפול ניומןיהודה אפרונישריףמייקל וואליסאריה צ'רנרראמוןצ'יץ' מאריןאסף פריינטאסמלפול דולידב רייזר
מטוסי על היא סדרת הנפשה ממוחשבת סינית-קוריאנית-אמריקאית לילדים שהופקה על ידי FunnyFlux Entertainment, Qianqi Animation ו-Little Airplane Productions בדצמבר 2013. לסדרה שבע עונות והיא משודרת בישראל בערוץ הופ!
בדיבוב לעברית החל משנת 2016.
התוכנית מתרחשת בעולם בו כל הרכבים בעלי עיניים ופה ויכולים לתקשר ביניהם ועם בני אדם.
עלילת הפרקים מתחילה בשדה תעופה באוקיינוס השקט בו חיים מטוסים וכלי רכב נוספים.
הדמויות האנושיות שבסדרה הם ג'ימבו, סקיי וסטורם.
אחד המטוסים באי הוא מטוס סילון קטן ומהיר בשם ג'ט (Jett) שבכל פרק צריך למסור חבילה לילדים ממדינות בכל רחבי כדור הארץ ולפתור בעיות שמתרחשות בדרך בעזרתם של יתר מטוסי העל.
לפני כל יציאה למשימה, אומרים ג'ימבו וסקיי לג'ט מספר מילים בשפת המקום אליו הוא עומד לטוס, ובאמצעות כך נחשפים הילדים לתרבויות ושפות זרות שאינם מכירים.
+דמות הסבר מדבב בעברית/עונהעונהגיבורים ג'ט (Jett) הדמות הראשית, מטוס סילון כתום מעט אדמדם – לבן.
נועד להעברת חבילות לילדים ברחבי העולם.
ג'ט הוא המטוס המהיר ביותר בעולם, הוא מלא אנרגיה וביטחון.
ג'ט ידידותי מאוד עם כולם בשדה התעופה הבינלאומי.
הוא אוהב לטוס ברחבי העולם כדי לעזור לילדים למסור חבילות.
בכל פעם שיש קושי, הוא יקרא לחבריו הטובים ביותר "מטוסי העל" כדי לעזור.
1-הווה דיזי (Dizzy) מסוק ורוד-לבן.
משימתה העיקרית היא להציל את האנשים הזקוקים לסיוע שלה בענייני חילוץ.
דיזי היא מסוק חילוץ ורוד עם חבלים הצלה וציוד חירום.
אם ג'ט זקוק להצלה, דיזי תישלח מייד לעזור לו.
בעונה 3 היא המנהיגה של רוכבי ההצלה.
מייה קדושעונות 1-הווה דוני (Donnie) מטוס בצבעי צהוב וכחול.
המומחיות שלו היא ליצור או לתקן דברים בעזרת ערכת הכלים השימושית שלו.
הוא נוטה לגרום לתאונות שנגרמו בשל מגושמותו.
דוני מבוסס על קנדאייר CL-415 אך בגרסה מצוירת.
דוני הוא מהנדס מצוין בסופר גיבור.
הוא תמיד עוזר להשלים את המשימה בצורה הטובה ביותר.
הוא בן זוג טוב ואמין עם ארגז כלים רב עוצמה שתמיד עוזר.
למרות שדוני הוא חכם, הוא מגושם ואוהב לגרום לדברים שגורמים לאנשים לצחוק (בדר"כ עליו).
בעונה 3 הוא המנהיג של חבורת ה- Build-It (שנוסדה על ידו ושני אחיו, רמי (משאית ערבוב) וסקופ (מחפר).
גם 8) ג'רום (Jerome) מטוס פעלולים בצבעי כחול צהוב.
בעונה 3 המנהיג של צוות ג'רום.
מטוס שטותי שחושב שאפשר לפתור הכל בצורת ריקוד.
במהלך הסדנה מפסיק להיות חלק מהצוות הראשי אך בשיר הפתיחה עדיין מזכירים את שמו אך מראים את פול.
הוא נעדר בעונה 5 ו-6, אך בעונה 7 הוא חוזר לצוות הראשי יחד עם ג'ט, דיזי, דוני, פול ואסטרה.
עדן גמליאל / שיר כהןעונות
גם 8) פול (Paul) מטוס משטרה בצבעי כחול לבן.
בעונה 3 המנהיג של סיירי המשטרה.
לקח את מקומו של ג'רום בשיר הפתיחה כיוון שהוא בצוות הראשי, אחד מתפקידיו הוא לשמור על מטה התעופה בלילה.
גם 8) אלברט האגדי (Grand Albert) מטוס בא בימים בצבע כתום בהיר.
חבר צוות מטוסי העל הראשונים.
עף מהצוות הראשי ונעדר בעונה 5. בעונה 6 חזר לביקור אך איבד את המצלמה שלו.עונות
6-7 בלו (Bello) מטוס הסוואה בצבעי חום לבן.
יכולתו המיוחדת היא דיבור ותקשור עם בעלי חיים.
הופיע בעונה 2.עונות 1-2 מירה (Mira) מטוס בצבעי ירוק לבן.
חברת צוות מטוסי העל הראשונים.
הייחודיות שלה מתבטאת ביכולות הקשורות לטבע ובעיקר למים.
בעונה 3 המנהיגה של צוות הטבע.
היא נעדרה בעונה 5 אך ווילי נשאר בעונה 6. עינת אזולאיעונות
1-4 אסטרה (Astra) מטוס לבן המתמצאת בענייני חלל, טכנולוגיה והולוגרמות.
מתמצא כאחותו אסטרה בענייני חלל וטכנולוגיה.
תחרותי ותמיד מנסה להקדים את אחותו בעניינים שונים.עונות 3-7 צ'ייס (Chase) מטוס שחור אדום שמוצג כסוכן.
הצטרף בעונה 2.עונה 2 טוד (Todd) מטוס חפירה בצבעי חום צהוב.
בעל מקדחה המסייעת לו לחפור לעומק האדמה.
הצטרף בעונה 2.עונה 2 פליפ (Flip) מטוס חיקוי של ג'ט.
ג'ט בהתחלה לא אהב אותו אך לאחר מכן צירף אותו לצוות.
הצטרף בעונה 2.עונה 2 ניאו (Neo) מטוס על בצבע צהוב.
נמצאת במחסן (כאחראית על הרחפנים) ופעם אחת עזרה לג'ט בעונה השנייה.
הוא תמיד רוצה לעוף כמו מטוסי העל.
לעיתים קרובות הוא מפיל כמה פריטים על הרצפה כי הוא ממהר.
יש לו אח תאום בשם ריי .עונות 1-6, אורח בעונה 9 פאפא-וויל (Papa Wheels) משאית בצבעי צהוב כחול.
הפסיק להופיע החל מעונה 3.עונות 1-2 ביג-ווינג (Big-Wing) מטוס נוסעים בצבעי כחול לבן עם פס צהוב.
הוא החבר הכי גדול בצוות מטוסי העל.
הופיע עד עונה 3.עונות 1-2צוות שדה התעופה הבינלאומי ג'ימבו (Jimbo) מנהל שדה התעופה הבינלאומי ודוד של סקיי.
יצא לטיול למשך העונה השנייה בזמן שסקיי החליפה את מקומו.